Itransition

[thumb|300px|Офіс у Мінску на [вуліца Кульман|вуліцы Кульман]]
**Itransition Group (Itransition)** – міжнародная ІТ-кампанія, адзін з найбуйнейшых вытворцаў заказнога праграмнага забеспячэння ў СНД. Рэзідэнт Парку высокіх тэхналогій Беларусі (ПВТ), а таксама член навукова-тэхналагічнай асацыяцыі «Інфапарк». Уваходзіць у пяцёрку найбуйнейшых экспарцёраў праграмнага забеспячэння з ліку кампаній-рэзідэнтаў ПВТ.
Кампанія мае прадстаўніцтвы ў ЗША, Вялікабрытаніі, Нідэрландах, Расіі, а таксама 5 цэнтраў распрацоўкі ў Беларусі.

## Гісторыя 
Кампанія паўстала ў складзе холдынгу «БелХард». У 1998 годзе Сяргей Гвардзейцаў, працаваўшы ў той час дырэктарам па распрацоўцы, стварыў сваё падраздзяленне з 10 Java-спецыялістаў. У 2005 годзе гэтае падраздзяленне вылучылася ў незалежную кампанію Itransition, стаўшы адным з першых рэзідэнтаў ПВТ. У 2006 годзе кампанія была ператворана ў холдынг.
* У 2009 адкрыты офіс у Лондане, Вялікабрытанія, а таксама першы офіс у ЗША, у Остыне. 
* У 2013 годзе дэпартамент тэставання праграмнага забеспячэння Itransition вылучыўся ў даччыную кампанію A1QA . 
* У 2014 годзе кампанія пашырае асноўныя віды дзейнасці, уключаючы ў іх спіс паслугі па тэставанню бяспекі і тэхнічнай ахове інфармацыі.
* У 2015 годзе кампанія ўвайшла у пяцёрку найбуйнейшых распрацоўшчыкаў праграмнага забеспячэння па версіі рэйтынгавага агенцтва «Эксперт РА».
* У 2016 годзе Аляксей Дземічаў змяніў Сяргея Гвардзейцава на пасадзе генеральнага дырэктара. Адкрыты офіс у Дэнверы, ЗША.

## Дзейнасць 
* ІТ-кансалтынг
* Распрацоўка праграмнага забеспячэння
* Інтэграцыя карпаратыўных праграм
* Тэставанне і кантроль якасці
* Суправаджэнне і падтрымка праграмнага забеспячэння
* Фарміраванне выдзеленых каманд

## Рэйтынгі і ўзнагароды 
З 2009 года Itransition штогод уваходзіць у спіс «100 сусветных аўтсорсэраў» (The Global Outsourcing Top 100). У 2016 годзе кампанія ўвайшла ў топ рэйтынгу ў намінацыях «Водгукі кліентаў» і «Інавацыйныя праграмы», а таксама стала «суперзоркай» рэйтынгу за прысутнасць у спісе на працягу апошніх 8 гадоў. 

Па выніках 2015 года кампанія Deloitte уключыла Itransition у спіс самых дынамічна развіваючыхся кампаній Паўночнай Амерыкі – Deloitte Technology Fast 500. 

Рэйтынгавае агенцтва «Эксперт РА» па выніках 2013—2015 гадоў уключыла Itransition у спіс найбуйнейшых расійскіх кампаній у галіне інфармацыйных і камунікацыйных тэхналогій, а таксама ў Топ-30 распрацоўшчыкаў праграмнага забеспячэння. У 2015 годзе Itransition увайшла ў пяцёрку найбуйнейшых распрацоўшчыкаў.

Па дадзеных «Камерсанта», па выніках 2013—2015 гадоў Itransition трапіла у спіс найбуйнейшых ІТ-кампаній Расіі, а таксама ў спіс найбуйнейшых распрацоўшчыкаў праграмнага забеспячэння.

Itransition з’яўляецца лаўрэатам першай прэміі «HR-брэнд Беларусі 2014», двухразовым пераможцам у намінацыі «Сацыяльна адказны брэнд» конкурсу «Брэнд года», арганізатарам самага значная праэкта КСА Беларусі за 2016 год у намінацыі «Узаемадзеянне с мясцовымі супольнасцямі» па версіі фонду «Ідэя». 

## Адукацыйная дзейнасць 
З 2005 года працуе навучальны цэнтр Itransition, які штогод навучае больш за шэсцьсот студэнтаў тэхналогіям Java, .NET, Ruby, PHP, SAP і тэставанню ПЗ.

Кампанія актыўна супрацоўнічае з вядучымі тэхнічнымі ВНУ Беларусі. На сённяшні дзень з дапамогай Itransition абсталяваны 12 навучальных лабараторый у Беларускім нацыянальным тэхнічным універсітэце (БНТУ), Беларускім дзяржаўным універсітэце (БДУ), Беларускім дзяржаўным універсітэце інфарматыкі і радыёэлектронікі (БДУІР).

Itransition з’яўляецца пастаянным партнёрам па арганізацыі і правядзенні міжнародных навукова-практычных канферэнцый у галіне інфармацыйных тэхналогій (ITS, OSTIS), інтэлектуальнага конкурсу Itransition Opener, а таксама студэнцкага форуму па праграмнай інжынерыі SEF.BY2Students.

## Спасылкі 
* Афіцыйны сайт Itransition (Беларусь) *(руск.)*
* Афіцыйны сайт Itransition *(англ.)*
* Афіцыйны сайт Itransition  *(руск.)*

Катэгорыя:ІТ-кампаніі ЗША
Катэгорыя:ІТ-кампаніі Беларусі
Катэгорыя:ІТ-кампаніі Расіі
Катэгорыя:Кампаніі, заснаваныя ў 1998 годзе
Катэгорыя:Кампаніі паводле алфавіта